o
VIIMEISET TAPAHTUMAT
OPETUSSARJAN AIHEITA: -
KRISTUKSEN PALUU
TUOMIOPÄIVÄ
HELVETIN RANGAISTUS
TAIVAAN PALKINTO
VIIMEISET TAPAHTUMAT
HELVETIN RANGAISTUS 2
Jatkan synkästä aiheesta.
Aloitan vakavalla kysymyksellä, miten pitkään helvetti kestää.
Annihilationistit uskovat, että syntiset lakkaavat olemasta.
Heistä jotkut uskovat, että helvetti kestää vähän aikaa.
Sen jälkeen katoamme jäljettömiin.
Olemassaolon lakkaaminen olisi näin ollen hyvä asia.
Siitä ei puhuta, koska sanomalla olisi vääränlainen vaikutus.
Jos olisin tehnyt syntiä 70 tai 80 vuotta, katoaminen olisi hyvä asia.
Vaikka joutuisin helvettiin hetkeksi, -
minulla olisi toivoa kärsimyksen loppumisesta.
Tarkastellaanpa, miten pitkään helvetissä joudutaan kärsimään.
Perinteinen vastaus on aina ollut: ikuisesti.
Vastausta on alettu kyseenalaistaa -
eritoten anglikaanisen evankelikaalisuuden piirissä.
Mitä Jeesus sanoo?
Itse ajattelen, että näkökulma on ollut väärä.
Sen mukaan pohditaan, miten pitkään ihminen kärsii helvetissä.
Meidän on tarkasteltava asiaa kuitenkin toisesta näkökulmasta.
Helvettiä ei ole alunperin tarkoitettu ihmisiä varten.
Jumala ei tarkoittanut, että ihminen joutuu sinne.
Hän valmisti sen paholaiselle ja sen enkeleille.
Jeesus sanoo Lampaat ja vuohet -profetiassa vuohille: -
"Menkää pois minun tyköäni, te kirotut," -
"iankaikkiseen tuleen, joka on valmistettu perkeleelle" -
"ja hänen enkeleilleen."
Jumala on valmistanut taivaan meille -
ja helvetin perkeleelle ja hänen enkeleilleen.
Enkeleistä kolmannes on liittynyt kapinaan Jumalaa vastaan -
Ilm. 12:n mukaan.
Miksi Jumalan piti tehdä helvetti perkeleelle ja sen enkeleille?
Jeesuksen mukaan enkelit eivät voi kuolla.
Enkelit ovat todellisia olentoja, Jumalan luomia.
Ne ovat meitä korkeammalla luomakunnan hierarkiassa.
Evoluution on vaikea sulattaa tätä käsitystä, -
sillä mistä enkelit ovat kehittyneet, apinoistako?
Enkelit ovat meitä viisaampia ja vahvempia.
He pystyvät matkustamaan meitä nopeammin.
He ovat meitä ylempänä etenkin yhdellä alueella.
He ovat kuolemattomia, kun me olemme kuolevaisia.
Heidätkin on luotu, mutta he ovat katoamattomia.
Enkelit eivät mene naimisiin eivätkä lisäänny.
Heidän määränsä ei muutu.
Heistä kolmannes nousi kapinaan.
He ovat nyt langenneita enkeleitä, demoneja.
Mitä Jumala voi tehdä heille?
Hän loi paikan, johon enkelit voidaan eristää.
Se johtuu heidän kuolemattomuudestaan.
Näin heidän vaikutusvaltansa voidaan lopettaa.
Tämä lähtökohta mielessä me voimme kysyä, -
mitä helvetissä koetaan.
Raamatun vastaus on päivänselvä.
Paholaista ja sen enkeleitä vaivataan yötä päivää ikuisesti.
Sen selvempää tai vahvempaa toteamusta ei voisi olla!
Ne ovat kuolemattomia. Ne on suljettu helvettiin.
Ne kärsivät. Niiden vaiva on tiedostettavaa tuskaa.
Päivin öin. Ne eivät saa hetken helpotusta.
Aina ja iankaikkisesti.
"Aina ja iankaikkisesti" on hyvin vahvasti ilmaistu.
Kirjaimellisesti se tarkoittaa "aikojen aikoihin asti".
Se on hyvin pitkä aika.
Miten annihilationismi suhtautuu paholaisen ikuiseen vaivaan?
Se jätetään huomiotta ja käsittelemättä.
Jotkut hyväksyvät enkelten ikuisen helvetinvaivan -
mutta eivät ihmisten ikuista kärsimystä.
Raamatussa ei tueta tätä jakoa -
enkelten ja ihmisten rangaistuksen välillä.
Raamatussa sanotaan selvästi, että ihmisten vaiva kestää iäti.
Esimerkiksi jakeessa, -
jossa perkeleen sanotaan olevan vaivattu ikuisesti, -
mainitaan myös, että petoa ja väärää profeettaa vaivataan.
Peto ja väärä profeetta ovat ihmisiä.
Antikristukset ja väärät profeetat ovat ihmisiä.
Heitä vaivataan yöt ja päivät aina ja iankaikkisesti.
Sitten mainitaan paljon isompi ryhmä: -
ne ihmiset, jotka ovat antikristuksen vallan alla -
ja jotka ovat ottaneet pedon luvun ihoonsa, -
jotta he voivat ostaa ja myydä. Se on aivan mahdollinen skenaario.
Nyt jo naputellaan luottokorttien numeroita.
Puhutaan numerosarjan tatuoinnista käteen tai otsaan, -
josta se voitaisiin lukea kassalla.
Ilmestyskirjassa sanotaan, että sillä tavalla käydään kauppaa.
Numeron tatuoimisesta kieltäytyminen vaatii rohkeutta.
Silloin ei pysty ostamaan eikä myymään.
Ei pysty ostamaan ruokaa.
Niitä, jotka ottavat luvun, jotta he voivat ostaa ruokaa, -
vaivataan aina ja iankaikkisesti.
Jeesus käskee vuohien mennä pois Hänen tyköään tuleen, -
joka on valmistettu perkeleelle ja sen enkeleille.
Se tarkoittaa, että kohtalot ovat samanlaiset.
Minusta on ikävä sanoa tätä. Kunpa ei tarvitsisi puhua tästä.
Uskon, että Uusi testamentti tukee perinteistä näkemystä -
helvetistä ikuisena tulena.
Se on hirvittävää, mutta uskon sen olevan totta.
En pysty ohittamaan Raamatun selvää ilmoitusta.
Siirrytään seuraavaan järkyttävään aihealueeseen.
Millaiset ihmiset menevät helvettiin?
Kirjoituksissa mainitaan kaksi ryhmää.
Toisen muodostavat huolettomat syntiset, -
ne, jotka eivät kuuntele omaatuntoaan -
ja toimivat omien mielitekojensa mukaan.
Uudessa testamentissa mainitaan jopa 120 helvettiin vievää syntiä.
Tavallisesti luetelmissa on eritelty 6 - 10 syntiä.
Raamatun loppusivuilla on kaksi erillistä luetteloa.
Yhteensä niissä mainitaan 120 eri syntiä, -
jotka johtavat helvettiin.
Seksuaalinen moraalittomuus mainitaan usein.
Se voi olla haureutta, esiaviollista seksiä -
tai avioliiton ulkopuolista seksiä.
Samoin mainitaan homoseksuaalinen toiminta.
Kuinka voisimme vaieta, -
kun tiedämme, että kyseiset teot voivat viedä ihmisen kärsimyksiin?
On virhe pitää seksuaalista moraalittomuutta ainoana asiana.
Epäjumalanpalvelu mainitaan usein.
Saatamme ajatella, ettei se koske meitä.
Luetteloissa ahneus luokitellaan epäjumalanpalveluksi.
Ihmisille tuottaa eniten vaikeuksia yleensä kymmenes käsky, -
"Älä kadehdi".
Se tarkoittaa: "Älä ole ahne".
Tavallisesti silmät johtavat meidät ahneuteen.
Sokeilla ei ole sitä ongelmaa.
Mainonta ja muu opettaa meille ahneutta.
Luetteloissa mainitaan ahneus, joka on epäjumalanpalvontaa.
Mainitaan myös yhteis- kunnallinen epäoikeudenmukaisuus.
Oletko kuullut sanottavan, ettei UT:ssa tuomita orjuutta?
Se itse asiassa tuomitaan, 1. Tim. 1:ssä.
Paavali luettelee asioita, jotka voivat viedä ihmisen helvettiin.
Hän mainitsee vanhempiensa tappamisen -
ja heti perään ihmiskauppiaat.
Jos ajattelet, ettei maailmassa ole orjuutta, ajattelepa uudelleen.
Sitä esiintyy yhä.
120 synnin listassa on hienostuneempiakin syntejä.
Yksi on epäusko.
Kenties yllättävin mainitaan Ilm. 21:ssä.
Pelkurit joutuvat tuliseen järveen.
Pelkurit ovat niitä, jotka ihmispelossa -
ovat jättäneet tekemättä sen, minkä ovat tienneet oikeaksi.
He ovat olleet pelkureita eivätkä ole toimineet oikein.
Mainitaan myös ylpeys ja muut hienovaraiset synnit.
Monet asiat voivat viedä ihmisen helvettiin.
On myös tekoja, -
joiden tekemättä jättäminen voi viedä helvettiin.
Paavali erottelee ne, jotka eivät tunne Jumalaa, -
niistä, jotka eivät tottele evankeliumia.
Ne, jotka eivät tunne Jumalaa, eivät ole kuulleet evankeliumia.
He kuitenkin tiedostavat, että Jumala on olemassa.
Ne, jotka eivät tottele evankeliumia, ovat kuulleet -
mutta ovat kieltäneet sen.
Vain Jumala tietää, keitä näihin ryhmiin kuuluu.
Varmasti kaikki uskovat täällä ovat kanssani samaa mieltä.
Näitä syntejä harjoittavat ovat tuhoon johtavalla lavealla tiellä.
Nyt tulee järkytys.
Sanassa sanotaan, että huolettomat pyhät voivat joutua helvettiin.
Tämä on todellinen järkytys.
Suurin osa siitä, mitä tiedämme helvetistä, tulee Jeesuksen suusta.
Helvetin kuvaukset ovat lähinnä Matteuksen evankeliumissa.
Miksi Luukas kertoo niin vähän ja Markus vaikenee kokonaan?
Johannes puhuu siitä tuskin halaistua sanaa.
Miksi siitä kerrotaan lähinnä vain Matteuksessa?
Evankeliumeja täytyy tarkastella kokonaisina.
Evankeliumeista kaksi kirjoitettiin syntisille, kaksi pyhille.
Johanneksen evankeliumia ei ole kirjoitettu uskosta osattomille.
Uskosta osattomat kompastuvat jo ensimmäiseen 18 jakeeseen.
Toivomme, että he jaksavat lukea Joh. 3:16:een asti.
Johannes kirjoitti varttuneille uskoville.
Matteus kirjoitti kypsymättömille uskoville.
Markus ja Luukas kirjoittivat syntisille.
Matteuksen evankeliumi on opetuslapseuden käsikirja.
Matteus on koonnut Jeesuksen opetukset viideksi kokonaisuudeksi.
Tarkoituksena lienee kertoa, että Jeesus on uusi Mooses.
Mooses antoi viisi lain kirjaa.
Jeesus antoi viisi valtakunnan kirjaa.
Ensimmäisessä, Vuorisaarnassa, aiheena on valtakunnan elämäntapa.
Luvussa 10 aiheena on valtakunnan tehtävä.
Luvussa 13 kerrotaan valtakunnan kasvusta.
Luvussa 18 kerrotaan valtakunnan yhteisöstä.
Luvuissa 24 ja 25 kerrotaan valtakunnan tulevaisuudesta.
Opetuskokonaisuudet on kohdistettu opetuslapsille.
Jeesus kohdisti opetukset helvetistä lähinnä pyhille.
Hän varoitti fariseuksia kahdesti helvetistä.
Muut varoitukset annettiin uudestisyntyneille opetuslapsille.
He olivat uskoneet Häneen ja syntyneet Jumalasta.
Kerran pelastunut on aina pelastunut -opetus on yleistynyt.
Jeesus kuitenkin kohdisti helvettiä koskevat varoitukset -
lähinnä omille seuraajilleen ja niille, jotka uskoivat Häneen.
Pankaa tämä seikka merkille.
Helvetistä opettamisesta on tullut epäsuosittua, -
koska siitä opettivat kristityt, joilla ei ollut helvetinpelkoa.
Asenne oli tämä: "Minä menen taivaaseen, sinä helvettiin."
Sellainen julistus on ylimielistä ja loukkaavaa.
Kukaan ei ole valmis saarnaamaan helvetistä, -
ellei hän pelkää itse joutuvansa sinne.
Uskovien on alettava ajattelemaan helvettiä.
Jeesuksen opetuslapset tarvitsevat tätä sanomaa eniten.
Maa on täynnä kristittyjä, jotka ajattelevat, -
etteivät he voi päätyä helvettiin.
Siksi on kysyttävä, mitkä asiat voivat johtaa uskovan helvettiin?
Huolettomien syntisten painopiste on siinä, mitä he tekevät.
Opetuslasten painopiste on siinä, mitä he eivät tee.
Vuorisaarna on opetusta kristityille.
Sitä ei ole osoitettu syntisille tai uskosta osattomille.
Se on mahdoton uskoville, saati sitten uskosta osattomille.
Siinä opetetaan, että valtakunnassa ei saa olla vihaa, -
ei himoa eikä huolta.
Siksi uskovat eivät ikinä murehdi.
Miksi nauramme?
Jeesus sanoi, että valtakunnassa Hänen omansa eivät murehdi.
Murehtiminen on loukkaus huolehtivaa Isää kohtaan.
Hän ruokkii taivaan linnut ja vaatettaa kedon kukat.
Minun, Hänen lapsensa, pitää murehtia.
Vuorisaarnassa Jeesus kertoo, -
miten Hän odottaa opetuslastensa elävän.
"Kyllä" tarkoittaa "kyllä" ja "ei" tarkoittaa "ei".
Ei pidä erota eikä avioitua uudelleen.
Ei pidä vastata pahaan pahalla.
Vuorisaarnassa on ainakin viisi varoitusta helvetistä.
Hyllyssäni on Vuorisaarnaa käsitteleviä kirjoja.
Yhdessäkään ei mainita, että opetuslapsi voi joutua helvettiin.
Jeesus sanoo, että ihminen on vaarassa joutua helvettiin, -
jos kutsuu jotakuta tyhmäksi tai katsoo toista himoiten.
Jeesus sanoo lopuksi, että lavea tie johtaa tuhoon -
ja kaita tie johtaa elämään. Hän puhui omille seuraajilleen.
Matt. 25 on kohdistettu kokonaan 12 opetuslapselle.
Jeesus puhuu neitsyistä, joiden lampuista loppui öljy, -
leiviskänsä kätkeneestä miehestä, -
niistä, jotka eivät käyneet katsomassa Häntä vankilassa.
Ne kaikki ovat asioita, jotka jätetään tekemättä -
tai joita laiminlyödään.
Ne eivät ole vääryyksiä eivätkä rikoksia.
Ne ovat tekemättä jätettyjä asioita.
En voi kiertää tätä suoraa opetusta.
Jeesuksen sanoista käy ilmi, -
että helvetintuomion voi välttää kahdella tavalla, -
anteeksiannon tai pyhyyden avulla.
Luukaan evankeliumissa Jeesus kertoi juhlasta.
Kutsutut sanoivat olevansa estyneitä tulemaan.
Kuka oli ostanut uuden härän tai pellon, kuka mennyt naimisiin.
Isäntä käski mennä teille ja aitovierille -
ja pakottamaan ihmisiä tulemaan. Hänen talonsa pitää olla täynnä.
Se on hieno evankeliointisaarna.
Tulkaa ottamaan paikkanne juhlapöydässä.
Luukkaan evankeliumissa kertomus on tarkoitettu syntisille.
Matteuksessa kertomuksen loppu on erilainen.
Siinä kaikki tulevat juhlaan, mutta yhdeltä puuttuu hääpuku.
Hän ei vaivaudu vaihtamaan vaatteitaan.
Mies päätyy ulos pimeyteen, jossa on itku ja hammasten kiristys.
Juuri Matteus on kirjoitettu uskoville.
Uskosta osattomille sanotaan: "Tulkaa. Kaikille on paikka."
Uskovia puolestaan käsketään tulemaan oikeissa vaatteissa.
Pukekaa yllenne vanhurskaus.
Ne, jotka eivät vaihda vaatteitaan, heitetään ulos.
Luin John Bunyanin Kristityn vaelluksen.
Lause aivan lopussa pysäytti minut.
Vaeltaja saapui kuoleman joelle. Hänen matkakumppaninsa pelkäsi sitä
Kumppani lähti etsimään toista tietä joen yli.
John Bunyan kirjoittaa: -
"Vielä taivaan portiltakin johtaa tie helvettiin."
Uskon sydämestäni, -
että aikamme seurakunta tarvitsee tätä sanomaa.
Miksi Herra kehottaa kristikansaa tekemään parannusta?
Miksi tämä sanoma kohdistetaan seurakunnalle eikä syntisille?
Olemme unohtaneet, että mekin olemme vaarassa.
Tarkastellaan Jeesuksen selvintä varoitusta.
Hän sanoi: "Älä pelkää sitä, joka voi tappaa ruumiin."
"Pelkää ennemmin sitä," -
"joka voi hukuttaa ruumiin ja sielun helvettiin."
Hän ei puhunut syntisille eikä fariseuksille.
Hän puhui 12 apostolille lähettäessään heidät lähetystyöhön.
Hän ei käskenyt heidän puhua siitä muille.
Hän käski heidän pelätä helvettiä.
Kun menette herättämään kuolleita ja parantamaan sairaita, -
"pelätkää helvettiä."
Jumalanpelko puuttuu nykyään palvonnasta lähes kokonaan.
Jumalaan suhtaudutaan tuttavallisesti.
Yksi syy on se, etteivät uskovat enää pelkää helvettiä.
Pelkää Häntä, joka voi ruumiin ja sielun hukuttaa helvettiin.
Se on vakava sanoma, mutta sitä tarvitaan nykyään.
Jokainen Uuden testamentin kirjoittaja varoittaa -
kadottamasta sitä, minkä olemme löytäneet Kristuksessa.
Jeesus käski pysyä Hänessä. Hän on totinen viini, me olemme oksat.
Oksat, jotka eivät pysy Hänessä, leikataan pois ja poltetaan.
Se on totta kirjaimellisesti.
Paavalin mukaan meidätkin voidaan leikata pois kuten juutalaiset, -
ellemme pysy Jumalan hyvyydessä.
Tämä ei ole pelastusta tekojen kautta -
vaan pelastusta uskossa pysymisen kautta.
Anteeksianto ja pyhyys tulevat uskosta.
Jumala valmistaa meitä taivasta varten.
Monet kutsutut eivät vaihda vaatteitaan.
Se on Matteuksen evankeliumin sanoma.
Tarkastellaan seuraavaksi, mitkä asiat ovat puolellamme.
Jumalan rakkaus on puolellamme.
Hän ei halua, että kenestäkään tulisi poisheitettävää roskaa.
Hän on tehnyt kaiken mahdollisen meidän eteemme.
Helvettiä ei ole luotu ihmistä varten.
Jumala ei nauti kenenkään pois heittämisestä.
Hän tuntee siitä suurta tuskaa.
Kuvaus kostonhimoisesta Jumalasta on loukkaus Häntä kohtaan.
Hän ei tunne nautintoa jumalattoman kuolemasta.
Hänelle tuottaa suurta surua se, että joku Hänen kuvakseen luotu -
heitetään pois.
Myös Jeesuksen sovitustyö toimii puolellamme.
Jeesus laskeutui helvettiin ennen kuolemaansa.
Hän oli siellä kolme tuntia, keskipäivästä kello kolmeen.
Silloin laskeutui täysi pimeys.
Ei näkynyt luonnonvaloa.
Silloin Hän huusi janoaan.
Hän huusi: "Eeli, lama sabaktani, Jumalani, miksi minut hylkäsit"
Se oli helvettiä.
Jeesus meni helvettiin, ettei sinun tarvitsisi.
Kolmanneksi apunamme on Pyhä Henki.
Saatat ajatella, ettet ole pyhä etkä taivaaseen kelpaava.
Kyllä voit, sillä Jumala on antanut sinulle yliluonnollisen voiman.
Kristityn ei saisi ikinä sanoa: "En voi sille mitään."
Tiituskirjeessä sanotaan, että Jumala on antanut meille armon, -
jotta pystymme sanomaan "ei".
Jumala rakastaa sinua. Jeesus on kuollut puolestasi.
Pyhä Henki auttaa sinua.
Saat anteeksi ja sinut valmistellaan taivasta varten.
Charles Wesley kirjoitti kuuluisan virren: -
Toimitan Herran palvelustehtävää näin kirkastamalla Jumalaa
Pelastamalla kuolematon sielu ja tekemällä se taivaskelpoiseksi
Viimeinen säe on yhtä tärkeä kuin kolme muuta.
Meitä ei ole kutsuttu painostamaan ihmisiä ratkaisuihin -
vaan tekemään ihmisistä Jeesuksen opetuslapsia.
Se on koko elämän mittainen tehtävä.
Siihen Jeesus kehottaa Matteuksen evankeliumissa.
Helvetinopetuksia ei ole kohdistettu syntisille -
vaan Jeesuksen seuraajille.
Toivottavasti sanoma avaa silmäsi. Tiedän, että se herättää kysymyksiä
Etsikää Raamatusta vahvistus kaikelle, mitä olen puhunut.
Tarkastele, kenelle Jeesus puhui opettaessaan helvetistä.
Älä myöskään anna itsesi joutua paniikkiin tai masennukseen.
Jokainen ihminen voi saada pelastusvarmuuden siitä, -
että hän on matkalla taivaaseen.
Se ei perustu 20 vuotta sitten tehtyyn päätökseen, -
vaan henkilökohtaiseen suhteeseen. Henki itse todistaa henkemme kanssa
Kun vaellamme Hengessä, meillä on varmuus, -
ei takuu perillepääsystä vaan varmuus siitä, että olemme matkalla
Kun ihminen tekee syntiä, hän menettää heti varmuuden.
Pysy henkilökohtaisessa suhteessa, niin voit olla varma joka päivä.
Kirjoituksissa pelastus kuvataan tienä.
Se ei ole hetkellinen päätös.
Jokainen katuva on lähtenyt kulkemaan kohti määränpäätä.
Olemme matkalla kirkkauteen.
Henki haluaa vakuuttaa meidät Jumalan rakkaudesta.
Meitä ei voi erottaa Jumalasta mikään muu kuin me itse.
Jos pysymme Hänen rakkaudessaan, meitä ei leikata pois.
Egyptistä lähti 1,5 miljoonaa ja vain 2 henkeä saapui Kaananiin.
Kolme UT:n kirjoittajaa mainitsee sen varoituksena.
Jumala haluaa meidän pääsevän taivaaseen, valmisteltuina.
Se on vakava ja yllättäväkin asia.
Moni varmasti odotti minun sanovan, -
että syntiset maailmassa joutuvat helvettiin.
Niin he joutuvatkin, ja meidän tehtävämme on pelastaa heidät.
Pidä pelko myös omassa sydämessäsi, -
ettet joudu heitetyksi itsekin pois heidän mukanaan.
Helvetti on vakava aihe, ja sillä on suuri vaikutus kristittyihin.
Se vaikuttaa palvontaamme.
Se saa meidät tuntemaan suurempaa kiitollisuutta Jumalaa kohtaan.
Kun nautimme ehtoollista, se saa meidät kiittämään.
Kreikaksi ehtoollinen on "eukaristia" eli kiitos siitä, -
että Hän laskeutui alas helvettiin minun puolestani.
Se herättää kiitollisuutta ja Herran pelkoa.
Se näkyy myös seurakunnan pyhyydessä.
Kun unohdamme synnin seuraukset, alamme suhtautua siihen lepsusti.
Jumala olisi täysin epäreilu, -
jos Hän lähettäisi pelastumattoman helvettiin aviorikoksen takia -
mutta sulkisi silmänsä uskovan haureudelta.
Monet sanovat: "Hän tekee syntiä," -
"mutta, kiitos Herralle, hän teki uskonratkaisun 9-vuotiaana."
UT:ssa käsketään pyrkimään pyhitykseen, -
sillä ilman sitä ei kukaan ole näkevä Herraa.
Emme pyri tuomaan ihmisille onnen- hetkiä tai ratkaisuja ongelmiin.
Pelastamme heitä helvetistä. Sitä on evankeliointi.
Pelastamme heitä tyhjästä, jumalattomasta ikuisuudesta.
Emme pyri vain tuomaan heidän elämäänsä kivoja pikku asioita.
"Tule seurakuntaan. Siellä on kivaa. Pidät siitä varmasti."
Tavoitteemme on ryöstää ihmiset tulesta.
Se on aina ollut lähetystyön alkuunpaneva voima.
Se vaikuttaa meihin monin tavoin.
Helvettiä pelkäävät pystyvät helpommin kohtaamaan marttyyriuden.
Jeesus sanoi "Älä pelkää sitä, joka voi tappaa ruumiin."
"Pelkää Häntä, joka voi ruumiin ja sielun syöstä helvettiin."
Jumalanpelko on tehokas lääke ihmispelkoon.
Pienet pelot väistyvät isomman pelon tieltä.
Kun pelkää helvettiin joutumista, voi voittaa kaikki muut pelot.
Jumalaa pelkäävät eivät pelkää mitään eivätkä ketään muuta.
Smyrnalainen Polykarpos uhattiin polttaa elävältä.
Hän sanoi: "Uhkaatte minua tulella, joka tappaa ruumiin."
"Pelkään tulta, joka tuhoaa minut ikuisiksi ajoiksi."
Hän kohtasi kuoleman.
Jumalanpelko parantaa kaikki muut pelot.
Ei tarvita terapiaa, kun voi pelätä Herraa.
Herran pelosta puhutaan UT:ssa yhtä paljon kuin VT:ssa.
Jumala on kuluttava tuli.
Lähestytään Häntä pelonsekaisella kunnioituksella.
Se helvetistä. Seuraavaksi puhun taivaan kirkkaudesta.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Suomennos: Marianne Tenetz